Publication: Magyar Közlöny
Issue: MK-2011-113 (Year: 2011, Number: 113)
Era: contemporary
Section: általános szabályairól szóló 23/2007. (IV. 17.) FVM rendelet (a továbbiakban: Vhr.) 1. számú melléklete szerinti D14A –
Paragraph Index: 1136

(2) Az R. 8. § (6) bekezdése helyébe a következõ rendelkezés lép: „(6) A kifizetési kérelemhez mellékelni kell az igénybe vett szaktanácsadási szolgáltatás teljesítését igazoló, az ügyféllel szerzõdéses kapcsolatban álló TSzK által kiállított, az ügyfél által pénzügyileg rendezett bizonylatok ügyfél példányának másolatát (a továbbiakban: teljesítési bizonylat), a pénzügyi teljesítést igazoló bizonylatok másolatát, valamint a szaktanácsadási napló másolatát. A benyújtásra kerülõ teljesítési bizonylat és a pénzügyi teljesítést igazoló bizonylat másolatán az ügyfélnek fel kell tüntetnie, hogy „eredetivel megegyezõ másolat”, és azt alá kell írnia. A TSzK felelõs a szaktanácsadási napló vezetéséért, amelyben a szaktanácsadási szolgáltatás teljesítésének minden eseménye feltüntetésre kerül, és amelynek bejegyzéseit az ügyfél és a szaktanácsadó aláírásával igazolja. A napló kötelezõ tartalma: a szerzõdés száma, a TSzK, a szaktanácsadó, valamint az ügyfél neve, regisztrációs száma, a szolgáltatás helye, idõpontja, idõtartama, módja, a szolgáltatás – 1. számú mellékletben meghatározott – kódszáma és rövid leírása. A TSzK köteles a naplót öt évig megõrizni, és ellenõrzés esetén bemutatni. A TSzK a napló másodpéldányát az ügyfél rendelkezésére bocsátja.”

Source: https://magyarkozlony.hu/hivatalos-lapok/11c28dcc688a65267704d9c1e71e689076353562/dokumentumok/ff8e03eb94dca2829002cf42460d5cc00951ea60/letoltes